b'\n_START_ARTICLE_\nPianul mecanic\n_START_SECTION_\nPrezentare\n_START_PARAGRAPH_\nPovestea romanului are loc \xc3\xaen viitorul apropiat, dup\xc4\x83 un Al Treilea R\xc4\x83zboi Mondial. \xc3\x8en timp ce majoritatea americanilor au luptat \xc3\xaen str\xc4\x83in\xc4\x83tate, managerii \xc8\x99i inginerii na\xc8\x9biunii s-au confruntat cu lipsa for\xc8\x9bei de munc\xc4\x83 \xc8\x99i au r\xc4\x83spuns acestei cereri prin dezvoltarea unor sisteme automatizate ingenioase, care permiteau fabricilor s\xc4\x83 func\xc8\x9bioneze cu doar c\xc3\xa2\xc8\x9biva muncitori. Romanul \xc3\xaencepe la zece ani dup\xc4\x83 acest r\xc4\x83zboi, c\xc3\xa2nd majoritatea lucr\xc4\x83torilor din fabric\xc4\x83 au fost \xc3\xaenlocui\xc8\x9bi cu ma\xc8\x99ini. \xc3\x8emp\xc4\x83r\xc8\x9birea popula\xc8\x9biei este reprezentat\xc4\x83 de separarea din Ilium, New York unde pe o parte a r\xc3\xa2ului Iroquois  tr\xc4\x83iesc to\xc8\x9bi inginerii, managerii, func\xc8\x9bionarii publici \xc8\x99i c\xc3\xa2\xc8\x9biva exper\xc8\x9bi, iar de cealalt\xc4\x83 pare a r\xc3\xa2ului, \xc3\xaen sudul ora\xc8\x99ului denumit ca "Homestead", tr\xc4\x83iesc to\xc8\x9bi care nu sunt ingineri \xc8\x99i manageri. \xc3\x8en nord-estul ora\xc8\x99ului se afl\xc4\x83 ma\xc8\x99inile._NEWLINE_Pianul mecanic dezvolt\xc4\x83 dou\xc4\x83 pove\xc8\x99ti paralele care converg foarte pu\xc8\x9bin, la \xc3\xaenceputul \xc8\x99i la sf\xc3\xa2r\xc8\x99itul romanului. Povestea principal\xc4\x83 \xc3\xael prezint\xc4\x83 pe protagonistul Dr. Paul Proteus (numit Paul), un manager de fabric\xc4\x83 inteligent, de 35 de ani, care lucreaz\xc4\x83 la Uzina Ilium. Povestea secundar\xc4\x83 urm\xc4\x83re\xc8\x99te turneul american al \xc8\x99ahului din Bratpuhr, conduc\xc4\x83torul spiritual al unei na\xc8\x9biuni \xc3\xaendep\xc4\x83rtate, subdezvoltate, cu o popula\xc8\x9bie de \xc8\x99ase milioane de locuitori ._NEWLINE_Scopul celor dou\xc4\x83 linii narative este acela de a oferi dou\xc4\x83 perspective asupra sistemului: una din interior, a unui personaj emblematic al sistemului \xc8\x99i o perspectiv\xc4\x83 din exterior, al unui vizitator care doar se uit\xc4\x83 la sistem. Paul, cu toate inten\xc8\x9biile \xc8\x99i scopurile sale, este \xc3\xaentruparea vie a ceea ce ar trebui s\xc4\x83 se fac\xc4\x83 din r\xc4\x83sputeri un om din sistem, iar \xc8\x99ahul din Bratpuhr este un vizitator dintr-o cultur\xc4\x83 foarte diferit\xc4\x83.\n_START_SECTION_\nAnaliz\xc4\x83\n_START_PARAGRAPH_\nKurt Vonnegut a declarat c\xc4\x83, la scrierea c\xc4\x83r\xc8\x9bii Pianul mecanic  a "folosit cu mult entuziasm ac\xc8\x9biunea c\xc4\x83r\xc8\x9bii Minunata lume nou\xc4\x83 de Aldous Huxley (1932), a c\xc4\x83rei ac\xc8\x9biune a folosit cu mult entuziasm cartea lui Evgheni Zamiatin, Noi."\n_START_SECTION_\nPrimire\n_START_PARAGRAPH_\nA fost nominalizat la International Fantasy Award \xc3\xaen 1953.'